b'\n_START_ARTICLE_\nIsfahan\n_START_SECTION_\nPrazgodovina\n_START_PARAGRAPH_\nZgodovina Isfahana sega nazaj do paleolitika. V zadnjih odkritjih so arheologi na\xc5\xa1li artefakte, ki datirajo v paleolitik, mezolitik, neolitik, bronasto in \xc5\xbeelezno dobo.\n_START_SECTION_\nPreislamska doba\n_START_PARAGRAPH_\nMesto se pojavi postopoma v \xc4\x8dasu Elamitske civilizacije (2700 - 1600 pr.n.\xc5\xa1t.) pod imenom Aspandana tudi Ispandana. V \xc4\x8dasu dinastije Medijcev (678\xe2\x80\x93549 pr.n.\xc5\xa1t.) je bilo trgovsko sredi\xc5\xa1\xc4\x8de in za\xc4\x8delo kazati znake stalne naselitve. Vztrajno se je razvijalo v regionalno sredi\xc5\xa1\xc4\x8de, kar je bila posledica izjemno rodovitne zemlje na bregovih reke Z\xc4\x81yander\xc5\xabd. V \xc4\x8dasu Kira Velikega (Kir II. Perziski) (559-529 pr. n. \xc5\xa1t.) so zdru\xc5\xbeili perzijsko in medijsko ozemlje v Achaemenidsko cesarstvo ( 648-330 pr.n.\xc5\xa1t.), versko in etni\xc4\x8dno raznoliko mesto Isfahan pa je postalo zgodnji primer kraljeve verske strpnosti. Po padcu Achaemenidov, Parti (250 - 226 n.\xc5\xa1t.) nadaljujejo to tradicijo ter uvajajo helenizem v iransko kulturo in politi\xc4\x8dne organizacije, ki jo je uvedla vojska Aleksandra Velikega. Pod Parti, Arsakidski guvernerji dajo velik administrativni pomen Isfahanu, zato se mestni urbani razvoj pospe\xc5\xa1i, da bi zadovoljil potrebe prestolnice. Naslednji imperij, ki vlada Perziji so Sasanidi (226-652 n.\xc5\xa1t.), ki uvedejo velike spremembe v svojem kraljestvu, vklju\xc4\x8dno kmetijsko reformo in o\xc5\xbeivljajo iransko kulturo in zoroastrsko religijo. Mesto se je takrat imenovalo Spah\xc4\x81n v srednji perzij\xc5\xa1\xc4\x8dini. Mestu je vladal Espoohrans ali zbor \xc4\x8dlanov sedmih plemenitih iranskih dru\xc5\xbein, ki so zasedali pomembne polo\xc5\xbeaje pri kralju, bil pa je tudi prebivali\xc5\xa1\xc4\x8de teh plemi\xc5\xa1kih dru\xc5\xbein. Nekateri temelji mostov iz dobe Sassanidov v Isfahanu ka\xc5\xbeejo, da so kralji radi gradili ambiciozne projekte urbanisti\xc4\x8dnega na\xc4\x8drtovanja. Medtem ko je politi\xc4\x8dna pomembnost Isfahana zmanj\xc5\xa1ala v tem obdobju, so mnogi Sassaniski knezi \xc5\xa1tudirali umetnost vodenja mesta in razvijali njegovo voja\xc5\xa1ko vlogo. Njegova strate\xc5\xa1ka lega na kri\xc5\xbei\xc5\xa1\xc4\x8du anti\xc4\x8dnih cest med Suso in Perzepolisom je bila idealna za sede\xc5\xbe stalne vojske, v vsakem trenutku pripravljene na pohod proti Carigradu. Ena etimolo\xc5\xa1ka teorija trdi, da ime "Aspahan" izhaja od Pahlavija, kot ime za "kraj vojske".\n_START_SECTION_\nGlavno mesto Perzije\n_START_PARAGRAPH_\nNajve\xc4\x8dji razcvet je mesto do\xc5\xbeivelo v \xc4\x8dasu vladavine dinastije Safavidov, ki so Isfahan leta 1598 proglasili za prestolnico in v njem zgradili \xc5\xa1tevilne veli\xc4\x8dastne zgradbe in zasadili vrtove. V 17. stoletju je v mestu \xc5\xbeivelo okoli 600.000 prebivalcev, ne samo iranskih \xc5\xa1iitov ampak tudi veliko \xc5\xa1tevilo armenskih kristjanov, Gruzijcev in \xc5\xbdidov._NEWLINE_Iz tega obdobja vladavine Safavidov (16. in 17. stoletje) je ve\xc4\x8dina impresivnih d\xc5\xbeamij, ki spadajo med najpomembnej\xc5\xa1e v Iranu, mnoge so vpisane na seznam UNESCO-ve svetovne dedi\xc5\xa1\xc4\x8dine. Na tem seznamu je tudi veli\xc4\x8dasten Imamov trg (prej poznan kot Meid\xc4\x81n-e \xc5\xa0\xc4\x81h - \xe2\x80\x9e\xc5\xa0ahov trg\xe2\x80\x9d, tudi Nak\xc5\xa1-e D\xc5\xbeahan - \xe2\x80\x9eSlika sveta\xe2\x80\x9d), zgrajen med letoma 1590 in 1595. S povr\xc5\xa1ino skoraj 9 hektarjev spada med najve\xc4\x8dje trge na svetu._NEWLINE_Leta 1722 Isfahan osvojijo pa\xc5\xa1tunski Hotakiji, nakar se za\xc4\x8dne postopen upad politi\xc4\x8dnega pomena mesta. Isfahan izgubi status prestolnice, glavno mesto postane Ma\xc5\xa1had, za njim \xc5\xa0iraz in kasneje Teheran.\n_START_SECTION_\nModerna doba\n_START_PARAGRAPH_\nDanes je Isfahan tretje najve\xc4\x8dje mesto v Iranu, znano po proizvodnji finih preprog, tekstila, jekla in raznih drugih obrti. Isfahan ima tudi eksperimentalne jedrske reaktorje, kot tudi zmogljivosti za proizvodnjo jedrskega goriva. V Isfahanu je eden najve\xc4\x8djih objektov za proizvodnjo jekla v celotni regiji, kot tudi objekti za proizvodnjo posebnih zlitin. Tukaj deluje ve\xc4\x8d kot 2000 razli\xc4\x8dnih podjetij. Isfahan ima veliko rafinerijo in veliko letalsko bazo. HESA je iranski proizvodni obrat za najbolj napredna letala (letalo IR.AN-140) in se nahaja v neposredni bli\xc5\xbeini mesta._NEWLINE_Isfahan je gostil mednarodno olimpijado za fiziko leta 2007._NEWLINE_Mesto ima mednarodno letali\xc5\xa1\xc4\x8de in je v zaklju\xc4\x8dni fazi izgradnje svoje prve linije podzemne \xc5\xbeeleznice.\n_START_SECTION_\nGeografija in podnebje\n_START_PARAGRAPH_\nMesto se nahaja v rodovitni ravnici reke Z\xc4\x81yander\xc5\xabd ob vzno\xc5\xbeju pogorja Zagros, na nadmorski vi\xc5\xa1ini 1590 m. Isfahan ima su\xc5\xa1no podnebje za kar je krivo 90 km proti severu oddaljeno pogorje, ki omogo\xc4\x8da pihanje severnega vetra._NEWLINE_Kljub svoji vi\xc5\xa1ini, ima Isfahan poleti najvi\xc5\xa1je temperature okoli 36 \xc2\xb0C. Vendar pa je z nizko vla\xc5\xbenostjo in zmernimi temperaturami pono\xc4\x8di, podnebje zelo prijetno. V zimskem \xc4\x8dasu so dnevi blagi, no\xc4\x8di pa lahko zelo hladne, lahko se pojavi tudi sneg.\n_START_SECTION_\nLetali\xc5\xa1\xc4\x8de\n_START_PARAGRAPH_\nIsfahan ima mednarodno letali\xc5\xa1\xc4\x8de, ki opravlja predvsem doma\xc4\x8de lete med iranskimi mesti in nekaj mednarodnih, predvsem v regionalne destinacije po vsem Bli\xc5\xbenjem vzhodu in v osrednji Aziji, vklju\xc4\x8dno Dubaj in Damask.\n_START_SECTION_\nMetro in Inter City\n_START_PARAGRAPH_\nIsfahanski metro je v gradnji in bo imel 2 liniji skupne dol\xc5\xbeine 43 km. Prva linija naj bi bila kon\xc4\x8dana koncem leta 2010 dolga 21 km z 20 postajali\xc5\xa1\xc4\x8di. Ko bo metro kon\xc4\x8dan bo raz\xc5\xa1irjen sistem avtobusov skupaj s taksiji kot javni prevoz znotraj urbanega obmo\xc4\x8dja.\n_START_SECTION_\n\xc5\xbdeleznica\n_START_PARAGRAPH_\nIsfahan je priklju\xc4\x8den na tri glavne \xc5\xbeelezni\xc5\xa1ke proge: Isfahan-Teheran, Isfahan-\xc5\xa0iraz (odprta pred kratkim) in Isfahan-Yazd via Bandar Abbas in Zahedan.\n_START_SECTION_\nCeste\n_START_PARAGRAPH_\nNotranje avtocestno omre\xc5\xbeje Isfahana je v fazi velike \xc5\xa1iritve, ki se je za\xc4\x8dela v zadnjem desetletju. Gradnja se je, zaradi skrbi za zavarovanje dragocenih zgodovinskih stavb, precej zavlekla. Navzven je Isfahan povezan s sodobnimi avtocestami proti Teheranu, ki se razteza na razdalji skoraj 400 km na sever in proti \xc5\xa0irazu pribli\xc5\xbeno 200 km na jug. Avtoceste povezujejo satelitska mesta, ki obkro\xc5\xbeajo mestno obmo\xc4\x8dje.\n_START_SECTION_\nProizvodnja preprog\n_START_PARAGRAPH_\nIsfahan je \xc5\xbee dolgo eden od centrov za proizvodnjo slovitih perzijskih preprog. Tkanje je najbolj cvetelo v dobi Safavidov. Ko so Afganistanci napadli Iran in se je Safavidska dinastijo kon\xc4\x8dala, je obrt za\xc4\x8dela stagnirati.\n_START_SECTION_\nMostovi\n_START_PARAGRAPH_\nReka Z\xc4\x81yander\xc5\xabd izvira v gorovju Zagros in te\xc4\x8de od zahoda proti vzhodu skozi sredi\xc5\xa1\xc4\x8de Isfahana ter ponikne v pu\xc5\xa1\xc4\x8davi Kavir._NEWLINE_Nekateri mostovi \xc4\x8dez reko so najlep\xc5\xa1e arhitekturne mojstrovine v mestu. Najstarej\xc5\xa1i most je Pol-e Shahrestan, ki je bil verjetno zgrajen v 11. ali 12. stoletju, v \xc4\x8dasu Seld\xc5\xbeukov._NEWLINE_Gorvodno je most Pol-e Khaju, ki je bil zgrajen v \xc4\x8dasu \xc5\xa0aha Abbasa II. leta 1650. Dolg je 123 metrov in ima 24 lokov in slu\xc5\xbei tudi kot zapornica._NEWLINE_Naslednji most je Pol-e Jubi. Prvotno je bil zgrajen kot akvadukt za dobavo vode v vrtove pala\xc4\x8de na severnem bregu reke._NEWLINE_Dalje navzgor je most Si-o-seh Pol ali most 33 lokov iz leta 1602. Zgrajen je bil v \xc4\x8dasu vladavine \xc5\xa0aha Abasa Velikega in povezuje Isfahan z armenskim predmestjem Jolfa. To je dale\xc4\x8d najdalj\xc5\xa1i most v Isfahanu in meri 295 m.'